CELEX: C2007/117/17
Language: sk
Date: 2007-05-26 00:00:00
Title: Vec C-132/07: Návrh na začatie prejudiciálneho konania, ktorý podal Rechtbank van Koophandel te Brussel (Belgicko) 5. marca 2007 – Beecham Group PLC, SmithKline Beecham PLC, Glaxo Group Ltd, Stafford-Miller Ltd, GlaxoSmithKline Consumer Healthcare NV, GlaxoSmithKline Consumer Healthcare BV/Andacon NV

26.5.2007   
            
            
               SK
            
            
               Úradný vestník Európskej únie
            
            
               C 117/10
            
         Návrh na začatie prejudiciálneho konania, ktorý podal Rechtbank van Koophandel te Brussel (Belgicko) 5. marca 2007 – Beecham Group PLC, SmithKline Beecham PLC, Glaxo Group Ltd, Stafford-Miller Ltd, GlaxoSmithKline Consumer Healthcare NV, GlaxoSmithKline Consumer Healthcare BV/Andacon NV
   (Vec C-132/07)
   (2007/C 117/17)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Rechtbank van Koophandel te Brussel
   Účastníci konania pred vnútroštátnym súdom
   
      Žalobcovia: Beecham Group PLC, SmithKline Beecham PLC, Glaxo Group Ltd, Stafford-Miller Ltd, GlaxoSmithKline Consumer Healthcare NV, GlaxoSmithKline Consumer Healthcare BV
   
      Žalovaný: Andacon NV
   Prejudiciálne otázky
   
               1.
            
            
               Má sa článok 9 ods. 1 nariadenia č. 1891/2004 (1) vykladať v tom zmysle, že sa príslušným colným oddeleniam alebo príslušnému colnému úradu zakazuje, aby informovali podľa článku 9 ods. 2 nariadenia Rady (ES) č. 1383/2003 (2) alebo previedli (nechali previesť) kontrolu podľa článku 9 ods. 3 druhého pododseku nariadenia Rady (ES) č. 1383/2003, pokiaľ žiadosť o konanie doručená pred 1. júlom 2004 nebola doplnená vyhlásením podľa článku 6 nariadenia Rady (ES) č. 1383/2003? Inými slovami, je toto vyhlásenie formálnym predpokladom pre ďalšiu účinnosť žiadosti o konanie?
            
         
               2.
            
            
               Má sa článok 4 ods. 2 nariadenia č. 1383/2003 vykladať v tom zmysle, že colná správa v Antverpách mala možnosť predložiť šesť vzoriek tovarov majiteľovi ochrannej známky, aby sa mohlo určiť, či tu ide o falšovaný tovar s tým, že toto oznámenie vzorky nemožno prirovnať dôkladnej kontrole v zmysle článku 9 ods. 3 druhého pododseku nariadenia č. 1383/2003, pri ktorej je prípustné kontrolovať pôvod a zemepisné označenie tovaru alebo prirovnať dôkladnej odbornej analýze odobratej vzorky podľa článku 9 ods. 3 poslednej vety nariadenia Rady (ES) č. 1383/03? V prípade kladnej odpovede: Musí sa toto predloženie uskutočniť v lehote troch pracovných dní, ktorá je uvedená v článku 4 ods. 1 nariadenia?
            
         
               3.
            
            
               Je v rozpore s nariadením č. 1383/2003 skutočnosť, že belgickí colní úradníci poskytli informácie, o ktorých sa dozvedeli v rámci vykonávania nariadenia, mimo postup upravený v nariadení (článok 9 ods. 2 a článok 9 ods. 3 prvý pododsek nariadenia), napríklad výsluchom svedkov alebo predložením písomností, ktoré nariadili belgické súdy?
            
         
               4.
            
            
               Je v rozpore s nariadením č. 1383/2003, ak informácie, ktoré boli zistené pri uplatnení článku 4 ods. 2 (pozri otázku č. 2) a článku 9 ods. 2 a ods. 3 (iné ako tie, ktoré sú uvedené v článku 9 ods. 3 prvý pododsek) alebo pri výsluchu svedkov alebo predložením písomností (pozri otázku č. 3), boli použité v rámci konania neslúžiaceho na zistenie falšovania tovaru, napríklad v rámci boja proti paralelnému dovozu?
            
         
      (1)  Nariadenie Komisie (ES) č. 1891/2004 z 21. októbra 2004, ktorým sa vykonáva nariadenie Rady (ES) č. 1383/2003 o prijatí opatrení colnými orgánmi pri tovare, pri ktorom je podozrenie z porušovania niektorých práv duševného vlastníctva a opatrení, ktoré sa majú prijať pri tovare, pri ktorom sa zistilo, že sa práva duševného vlastníctva porušili.
   
      (2)  Ú. v. EÚ L 196, s. 7; Mim. vyd. 02/013, s. 469.